## Ministru kabineta noteikumu projekta

## “Kārtība, kādā 2021. gadā pašvaldībām piešķir valsts budžeta dotāciju par personām, kuras ilgstošas sociālās aprūpes iestādēs ievietotas līdz 1998. gada 1. janvārim”

## sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, pamatojoties uz likuma „Par valsts budžetu 2021. gadam” 4. panta 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Pašvaldību finanšu izlīdzināšanas likuma pārejas noteikumu 5. punktu, Ministru kabinets, iesniedzot Saeimai gadskārtējā valsts budžeta likuma projektu, paredz tajā dotāciju pašvaldībām par bērniem bērnunamos un iemītniekiem veco ļaužu pansionātos un centros, kuri tajos ievietoti līdz 1998. gada 1. janvārim. Plānojamās dotācijas apmērs nosakāms, ņemot vērā vidējos izdevumus valstī par vienu bērnu bērnunamā un iemītnieku pansionātā. Dotāciju pašvaldībām par bērniem bērnu namos, kuri ievietoti tajos līdz 1998. gada 1. janvārim, piešķir par bērniem, kas nav vecāki par 24 gadiem.  Likuma „Par valsts budžetu 2021. gadam” 4. panta 2. punktā noteikta apropriācija 657 264 *euro* apmērā par bērniem bērnunamos un iemītniekiem veco ļaužu pansionātos un centros, kuri tajos ievietoti līdz 1998. gada 1. janvārim, nosakot, ka viena bērna finansējums ir 8544 *euro* apmērā un viena iemītnieka finansējums ir 6360 *euro* apmērā.  Noteikumu projekts nosaka kārtību, kādā piešķir finansējumu pašvaldībām par ilgstošas sociālās aprūpes iestādēs līdz 1998. gada 1. janvārim ievietotiem bērniem un iemītniekiem, pamatojoties uz pašvaldību iesniegtajiem datiem par bērnu un iemītnieku skaitu.  Noteikumu projektā ir noteikts, ka pašvaldības reizi mēnesī līdz attiecīgā mēneša 10. datumam (pagarināts informācijas iesniegšanas periods, lai 2021. gadā saistībā ar administratīvi teritoriālo reformu pašvaldības pagūtu savlaicīgi iesniegt informāciju un attiecīgi pagarināts Valsts kasei dotācijas izmaksas datums no desmitā uz piecpadsmito datumu), informē Valsts kasi par sociālās aprūpes iestādē līdz 1998. gada 1. janvārim ievietoto personu aktuālo skaitu attiecīgā mēneša pirmajā datumā, izmantojot Valsts kases e-pakalpojumu ePārskati.  Noteikumu projektā noteikts, ka finansējums pašvaldībām par bērniem, kuri ievietoti bērnunamos līdz 1998. gada 1. janvārim, 2021. gadā ir 712 *euro* mēnesī par vienu personu, bet finansējums par personām, kuras ievietotas veco ļaužu pansionātos un centros līdz 1998. gada 1. janvārim, 2021. gadā ir 530 *euro* mēnesī par vienu personu.  Ņemot vērā administratīvi teritoriālo reformu, noteikumu projekta pielikumi sadalīti divās daļās, norādot finansējumu no 2021. gada 1. janvāra līdz 2021. gada 30. jūnijam pašvaldībām, kuras turpina pildīt savas funkcijas un uzdevumus līdz 2021. gada 30. jūnijam un no 2021. gada 1. jūlija līdz 2021. gada 31. decembrim Administratīvo teritoriju un apdzīvoto vietu likumā noteiktajām pašvaldībām.  Ņemot vērā to, ka Centrālā statistikas pārvalde jaunos administratīvo teritoriju kodus (ATVK) plāno iesniegt apstiprināšanai Ministru kabinetā šī gada beigās vai nākamā gada sākumā, II pusgada finansējuma sadalījumam ATVK nav iekļauti. Kad būs apstiprināti jaunie ATVK, tiks veikti grozījumi noteikumos, iekļaujot tajos ATVK.  Noteikumu projekts paredz, ka Valsts kase nodrošina finansējuma pārskaitīšanu uz attiecīgo pašvaldību kontiem vienu reizi mēnesī līdz attiecīgā mēneša 15. datumam, atbilstoši pašvaldību iesniegtajiem datiem par aktuālo personu skaitu un attiecīgajā mēnesī noteikto finansējumu vienai personai šo noteikumu 1. un 2. pielikumā norādītā finansējuma ietvaros. Pielikumos ir norādītas maksimāli iespējamās summas, kuras pašvaldības saņems gadījumā, ja sociālās aprūpes iestādēs ievietotās personas uzturēsies visu 2021. gadu, un šīs summas ir nepieciešamas pašvaldībām budžeta ieņēmumu plānošanai attiecīgajā laika periodā.  Noteikts, ka pašvaldībām, kuras minētos datus nav iesniegušas Valsts kasē, valsts budžeta dotāciju par attiecīgo mēnesi pārskaita tikai pēc informācijas iesniegšanas, vienlaicīgi ar kārtējā mēneša finansējumu.  Noteikumu projektā paredzot, ka pašvaldības izmanto Valsts kases e-pakalpojumu ePārskati, tiek noteikta vienota kārtība, kādā pašvaldības paziņo aktuālo informāciju par personu skaitu, par kurām tiek piešķirta valsts budžeta dotācija. Līdz ar to Finanšu ministrijai un Valsts kasei ir zināms aktuālais personu skaits, kuras ievietotas sociālās aprūpes iestādēs līdz 1998. gada 1. janvārim. Savukārt pašvaldībām nebūs jāveic finansējuma atmaksa, ja personu skaits ir mainījies, bet finansējums par personu ir saņemts.  Noteikumu projektā noteikts, ka jaunizveidojamām pašvaldībām līdz 2021. gada 5. jūlijam ir jāatver konts vai jānorāda esošs konts valsts budžeta dotācijas saņemšanai par periodu no 2021. gada 1. jūlija līdz 2021. gada 31. decembrim.  Plānojot 2021. gada budžetu, pašvaldības atbilstoši Finanšu ministrijas tīmekļa vietnē[[1]](#footnote-1) ievietotajai informācijai par sociālās aprūpes iestādēs ievietotām personām līdz 1998. gada 1. janvārim, ņem vērā visam gadam plānoto dotācijas apmēru. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, to sociālie dienesti, personas, kuras ievietotas bērnunamos vai veco ļaužu pansionātos un centros. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Pašvaldību finanšu uzraudzības politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu.  Projekts nosūtīts viedokļa sniegšanai Latvijas Pašvaldību savienībai (turpmāk – LPS). |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2020. gada 9. novembrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Pašvaldību finanšu uzraudzības politika”, adrese:  [https://www.fm.gov.lv/lv/sabiedribas\_lidzdaliba/](https://www.fm.gov.lv/lv/sabiedribas_lidzdaliba/tiesibu_aktu_projekti/pasvaldibu_finansu_uzraudzibas_politika" \l "project684)  [tiesibu\_aktu\_projekti/pasvaldibu\_finansu\_uzraudzibas](https://www.fm.gov.lv/lv/sabiedribas_lidzdaliba/tiesibu_aktu_projekti/pasvaldibu_finansu_uzraudzibas_politika" \l "project684)  [\_politika#project684](https://www.fm.gov.lv/lv/sabiedribas_lidzdaliba/tiesibu_aktu_projekti/pasvaldibu_finansu_uzraudzibas_politika" \l "project684)  Sagatavojot Ministru kabineta un LPS vienošanās un domstarpību protokolu par 2021. gada budžetu, ar LPS panākta vienošanās par valsts budžeta dotācijas apmēru vienai personai, kura ilgstošas sociālās aprūpes iestādē ievietota līdz 1998. gada 1. janvārim. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts kase, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumu ietvaros.  Noteikumu projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav. |

Finanšu ministrs Jānis Reirs

Locāne, 67083876

[Lasma.Locane@fm.gov.lv](mailto:Lasma.Locane@fm.gov.lv)

1. <https://www.fm.gov.lv/lv/sadalas/pasvaldibu_finansu_uzraudziba/pasvaldibu_finansu_izlidzinasana/2021_gadam/> [↑](#footnote-ref-1)